Kāšjapa, nelja Seadmust täitvas bodhisattvas toimib kõigis eludes sünnihetkest peale Virgumismeel ja ta ei kaldu sellest kõrvale, kuni jõuab Virgumiseni. Mis need neli on? Isegi oma elu päästes ei räägi ta teadvalt valet ja ta ei tee seda ka nalja pärast. Kindlameelselt astub ta välja kõigi olendite kaitseks ning temas pole petlikkust ega kavalust. Kõiki bodhisattvaid peab ta Õpetajateks ja ta kuulutab nendest kõikjal. Kõiki olendeid, keda ta kasvatab, juhib ta Ülimasse Täiuslikku  Virgumisse ega püüa neid viia ühekülgsesse v ...